CELEX: 32008R0987
Language: et
Date: 2008-10-08 00:00:00
Title: Komisjoni määrus (EÜ) nr 987/2008, 8. oktoober 2008 , millega muudetakse IV ja V lisa Euroopa Parlamendi ja nõukogu määruses (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) (EMPs kohaldatav tekst)

9.10.2008   
            
            
               ET
            
            
               Euroopa Liidu Teataja
            
            
               L 268/14
            
         
      KOMISJONI MÄÄRUS (EÜ) nr 987/2008,
   8. oktoober 2008,
   millega muudetakse IV ja V lisa Euroopa Parlamendi ja nõukogu määruses (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH)
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 18. detsembri 2006. aasta määrust (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaaliamet ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ), (1) eriti selle artiklit 131,
   ning arvestades järgmist:
   
               (1)
            
            
               Määrusega (EÜ) nr 1907/2006 on kehtestatud registreerimiskohustused ühenduse tootjate või importijate jaoks, kes toodavad või impordivad aineid kemikaali, valmistise või toote kujul, samuti sätted ainete hindamise ja edasiste kasutajate kohustuste kohta. Kõnealuse määruse artikli 2 lõike 7 punktiga a on nähtud ette, et IV lisasse kantud ained jäetakse välja sama määruse II, V ja VI jaotisest, sest nende ainete kohta on piisavalt teada, et nad põhjustavad oma olemuslikest omadustest tulenevalt minimaalset ohtu. Lisaks on sama määruse artikli 2 lõike 7 punktiga b nähtud ette, et V lisasse kantud ained jäetakse välja sama määruse samadest jaotistest, sest nende puhul ei peeta registreerimist asjakohaseks või vajalikuks ning nende väljaarvamine osutatud jaotistest ei kahjusta kõnealuse määruse eesmärkide saavutamist.
            
         
               (2)
            
            
               Kõnealuse määruse artikli 138 lõikega 4 on nõutud, et komisjon vaatab IV ja V lisa läbi 1. juuniks 2008 eesmärgiga teha vajaduse korral ettepanekuid nende muutmiseks.
            
         
               (3)
            
            
               Artikli 138 lõike 4 kohasel ülevaatamisel leidis komisjon, et kolm IV lisas loetletud ainet tuleb osutatud lisast välja jätta, sest nende ainete kohta ei ole piisavalt teada, et oma olemuslikest omadustest tulenevalt võivad nad põhjustada minimaalset ohtu. See kehtib vitamiin A kohta, kuna nimetatud aine võib olla olulise viljakust kahjustava toimega. See kehtib ka süsiniku ja grafiidi kohta, eelkõige seepärast, et asjaomaseid EINECSi ja CASi numbreid kasutatakse süsiniku või grafiidi nanomõõtmetega vormide tähistamiseks; see ei vasta ainete kõnealusesse lisasse kandmise kriteeriumidele.
            
         
               (4)
            
            
               Lisaks vastavad kolm väärisgaasi (heelium, neoon ja ksenoon) IV lisasse kandmise tingimustele, seepärast tuleks need V lisast viia üle IV lisasse. Veel üks väärisgaas, krüptoon, vastab IV lisasse kandmise tingimustele ja järjepidevuse huvides tuleks see sinna lisada. Tuleks lisada veel kolm ainet (fruktoos, galaktoos ja laktoos), kuna on näidatud, et need ained vastavad IV lisasse kandmise tingimustele. Lubjakivi tuleks IV lisast välja jätta, kuna see on mineraal ja see on juba jäetud välja V lisa toime alt. Lõpuks tuleks teatavad olemasolevad kirjed õlide, rasvade, vahade, rasvhapete ja nende soolade kohta välja jätta, kuna mitte kõik need ained ei vasta IV lisasse kandmise tingimustele ja on sobivam lisada need ained üldise kandena V lisasse, kasutades sellist määratlust, millega väljajätmised piiratakse vähemohtlike ainetega.
            
         
               (5)
            
            
               Määruse artikli 138 lõike 4 kohasel ülevaatamisel leidis komisjon, et ka V lisas tuleks teha teatavaid muudatusi. Sellesse tuleks lisada magneesiumoksiid, kuna on tehtud kindlaks, et kõnealune aine vastab V lisasse kandmise kriteeriumidele. Peale selle on kohane lisada teatavat tüüpi klaas- ja keraamilised fritid, mis ei vasta nõukogu direktiivis 67/548/EMÜ (2) esitatud liigitamise kriteeriumidele ja milles ka ohtlike koostisainete sisaldus ei ületa asjakohaseid kontsentratsioonipiire, kui ei ole teaduslikke andmeid selle kohta, et kõnealused koostisained on keskkonnas kättesaadavad. Teatavad taimse päritoluga õlid, rasvad ja vahad ning loomse päritoluga õlid, rasvad ja vahad, samuti glütserool, mida saadakse looduslikest allikatest ilma kõnealuseid aineid keemiliselt muutmata ning millel ei ole mingeid ohtlikke omadusi peale süttivuse ja nahka või silmi ärritava toime, tuleks kanda V lisasse, et samalaadsete ainete liigitamine oleks järjekindlam ja et piirata vähemohtlike ainete väljajätmist. Sama kehtib ka teatavate rasvhapete kohta, mida saadakse looduslikest allikatest ilma kõnealuseid aineid keemiliselt muutmata ning millel ei ole mingeid ohtlikke omadusi peale süttivuse ja nahka või silmi ärritava toime. Teatavate õlide, rasvade, vahade ja rasvhapete kandmine V lisasse vastab osutatud rühmadesse kuuluvate teatavate individuaalsete ainete väljajätmisele IV lisast.
            
         
               (6)
            
            
               Käesoleva määrusega ette nähtud muudatused, eriti seoses komposti ja biogaasiga, ei piira jäätmeid käsitlevate ühenduse õigusaktide rakendamist.
            
         
               (7)
            
            
               Käesoleva määrusega ette nähtud meetmed on kooskõlas määruse (EÜ) nr 1907/2006 artikli 133 kohaselt asutatud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1907/2006 IV lisa asendatakse käesoleva määruse I lisaga.
   Artikkel 2
   Määruse (EÜ) nr 1907/2006 V lisa asendatakse käesoleva määruse II lisaga.
   Artikkel 3
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Brüssel, 8. oktoober 2008
      
         
            Komisjoni nimel
         
         
            komisjoni liige
         
         Stavros DIMAS
         
      
   
   
      (1)  ELT L 396, 30.12.2006, lk 1; parandatud väljaandes ELT L 136, 29.5.2007, lk 3.
   
      (2)  EÜT 196, 16.8.1967, lk 1.
   
      I LISA
      
         
            „IV LISA
            AINED, MIS ON VABASTATUD REGISTREERIMISKOHUSTUSEST VASTAVALT ARTIKLI 2 LÕIKE 7 PUNKTILE a
            
                        EINECSi number
                     
                     
                        Nimetus/rühm
                     
                     
                        CASi nr
                     
                  
                        200-061-5
                     
                     
                        D-glütsitool C6H14O6
                        
                     
                     
                        50-70-4
                     
                  
                        200-066-2
                     
                     
                        Askorbiinhape C6H8O6
                        
                     
                     
                        50-81-7
                     
                  
                        200-075-1
                     
                     
                        Glükoos C6H12O6
                        
                     
                     
                        50-99-7
                     
                  
                        200-233-3
                     
                     
                        Fruktoos C6H12O6
                        
                     
                     
                        57-48-7
                     
                  
                        200-294-2
                     
                     
                        L-lüsiin C6H14N2O2
                        
                     
                     
                        56-87-1
                     
                  
                        200-334-9
                     
                     
                        Sahharoos, puhas C12H22O11
                        
                     
                     
                        57-50-1
                     
                  
                        200-405-4
                     
                     
                        α-tokoferüülatsetaat C31H52O3
                        
                     
                     
                        58-95-7
                     
                  
                        200-416-4
                     
                     
                        Galaktoos C6H12O6
                        
                     
                     
                        59-23-4
                     
                  
                        200-432-1
                     
                     
                        DL-metioniin C5H11NO2S
                     
                     
                        59-51-8
                     
                  
                        200-559-2
                     
                     
                        Laktoos C12H22O11
                        
                     
                     
                        63-42-3
                     
                  
                        200-711-8
                     
                     
                        D-mannitool C6H14O6
                        
                     
                     
                        69-65-8
                     
                  
                        201-771-8
                     
                     
                        L-sorboos C6H12O6
                        
                     
                     
                        87-79-6
                     
                  
                        204-664-4
                     
                     
                        Glütseroolstearaat, puhas C21H42O4
                        
                     
                     
                        123-94-4
                     
                  
                        204-696-9
                     
                     
                        Süsinikdioksiid CO2
                        
                     
                     
                        124-38-9
                     
                  
                        205-278-9
                     
                     
                        Kaltsiumpantotenaat, D-vorm C9H17NO5.1/2Ca
                     
                     
                        137-08-6
                     
                  
                        205-756-7
                     
                     
                        DL-fenüülalaniin C9H11NO2
                        
                     
                     
                        150-30-1
                     
                  
                        208-407-7
                     
                     
                        Naatriumglükonaat C6H12O7.Na
                     
                     
                        527-07-1
                     
                  
                        215-665-4
                     
                     
                        Sorbitaanoleaat C24H44O6
                        
                     
                     
                        1338-43-8
                     
                  
                        231-098-5
                     
                     
                        Krüptoon Kr
                     
                     
                        7439-90-9
                     
                  
                        231-110-9
                     
                     
                        Neoon Ne
                     
                     
                        7440-01-9
                     
                  
                        231-147-0
                     
                     
                        Argoon Ar
                     
                     
                        7440-37-1
                     
                  
                        231-168-5
                     
                     
                        Heelium He
                     
                     
                        7440-59-7
                     
                  
                        231-172-7
                     
                     
                        Ksenoon Xe
                     
                     
                        7440-63-3
                     
                  
                        231-783-9
                     
                     
                        Lämmastik N2
                        
                     
                     
                        7727-37-9
                     
                  
                        231-791-2
                     
                     
                        Destilleeritud vesi, konduktomeetriauuringuteks sobiva või muu samasuguse puhtusega vesi H2O
                     
                     
                        7732-18-5
                     
                  
                        232-307-2
                     
                     
                        Letsitiinid
                        Fosforhappe koliinestriga seotud rasvhappediglütseriidide keeruline segu
                     
                     
                        8002-43-5
                     
                  
                        232-436-4
                     
                     
                        Siirupid, hüdrolüüsitud tärklis
                        Keeruline segu, mis saadakse maisitärklise happelisel või ensümaatilisel hüdrolüüsil. Koosneb peamiselt d-glükoosist, maltoosist ja maltodekstriinidest.
                     
                     
                        8029-43-4
                     
                  
                        232-442-7
                     
                     
                        Hüdrogeenitud sulatatud rasv
                     
                     
                        8030-12-4
                     
                  
                        232-675-4
                     
                     
                        Dekstriin
                     
                     
                        9004-53-9
                     
                  
                        232-679-6
                     
                     
                        Tärklis
                        Kõrgpolümeersed süsivesikud, mida tavaliselt saadakse teraviljast, nagu mais, nisu ja sorgo, samuti juurikatest ja mugulatest, nagu kartul ja tapiokk. Sisaldab vees kuumutamisel eelgeelistunud tärklist.
                     
                     
                        9005-25-8
                     
                  
                        232-940-4
                     
                     
                        Maltodekstriin
                     
                     
                        9050-36-6
                     
                  
                        238-976-7
                     
                     
                        Naatrium-D-glükonaat C6H12O7.xNa
                     
                     
                        14906-97-9
                     
                  
                        248-027-9
                     
                     
                        D-glütsitoolmonostearaat C24H48O7
                        
                     
                     
                        26836-47-5
                     
                  
                        262-988-1
                     
                     
                        Kookosrasvhapete metüülestrid
                     
                     
                        61788-59-8
                     
                  
                        265-995-8
                     
                     
                        Tselluloosimass
                     
                     
                        65996-61-4
                     
                  
                        266-948-4
                     
                     
                        C16–18- ja küllastamata C18-glütseriidid
                        Seda ainet tähistatakse tema SDA ainenimetusega: C16-C18 and C18-unsaturated trialkyl glyceride, SDA viitenumber on 11-001-00.
                     
                     
                        67701-30-8
                     
                  
                        268-616-4
                     
                     
                        Kuivatatud maisisiirup
                     
                     
                        68131-37-3
                     
                  
                        269-658-6
                     
                     
                        Sulatatud rasva hüdrogeenitud rasvhapete mono-, di- ja triglütseriidid
                     
                     
                        68308-54-3
                     
                  
                        270-312-1
                     
                     
                        C16–18- ja küllastamata C18-mono- ja diglütseriidid
                        Seda ainet tähistatakse tema SDA ainenimetusega: C16-C18 and C18 unsaturated alkyl and C16-C18 and C18 unsaturated dialkyl glyceride, SDA viitenumber on 11-002-00.
                     
                     
                        68424-61-3
                     
                  
                        288-123-8
                     
                     
                        C10-18-glütseriidid
                     
                     
                        85665-33-4”
                     
                  
      
   
   
      II LISA
      
         
            „V LISA
            AINED, MIS ON VABASTATUD REGISTREERIMISKOHUSTUSEST VASTAVALT ARTIKLI 2 LÕIKE 7 PUNKTILE B
            
                        1.
                     
                     
                        Ained, mis tekivad keemilise reaktsiooni tulemusel, mis võib kaasneda teise aine või toote kokkupuutel selliste keskkonnateguritega nagu õhk, niiskus, mikroorganismid või päikesevalgus.
                     
                  
                        2.
                     
                     
                        Ained, mis tekivad teise aine, valmistise või toote hoidmisega kaasneda võiva keemilise reaktsiooni tulemusel.
                     
                  
                        3.
                     
                     
                        Ained, mis tekivad teiste ainete, valmististe ja toodete lõppkasutamisel toimuva keemilise reaktsiooni tulemusel ja mida endid ei toodeta, impordita ega viida turule.
                     
                  
                        4.
                     
                     
                        Ained, mida endid ei toodeta, impordita ega viida turule ning mis saadakse keemilise reaktsiooni tulemusena, mis toimub, kui
                        
                                    a)
                                 
                                 
                                    stabilisaator, värvaine, lõhna- või maitseaine, antioksüdant, täiteaine, lahusti, kandeaine, pindaktiivne aine, plastifikaator, korrosiooniinhibiitor, vahutamise takistaja või vahueemaldaja, dispersant, sadestumise inhibiitor, kuivatusaine, sideaine, emulgaator, emulsioonilõhkuja, veetustaja, aglomerant, adhesiooniaktivaator, voolumodifikaator, pH-neutraliseerija, sekvestrant, koagulant, flokulant, tuleaeglusti, määrdeaine, kelaaditekitaja või kvaliteedikontrolli reaktiiv toimib nõuetekohaselt või
                                 
                              
                                    b)
                                 
                                 
                                    aine, mis on ette nähtud üksnes teatava konkreetse füüsikalis-keemilise omaduse andmiseks, toimib nõuetekohaselt.
                                 
                              
                  
                        5.
                     
                     
                        Kõrvaltooted, kui neid iseseisvalt ei valmistata ega viida turule.
                     
                  
                        6.
                     
                     
                        Aine ühinemisel veega tekkivad hüdraadid või ioonhüdraadid eeldusel, et tootja või importija on kõnealuse aine antud erandit kasutades registreerinud.
                     
                  
                        7.
                     
                     
                        Järgmised looduses esinevad ained, kui neid ei ole keemiliselt modifitseeritud:
                        mineraalid, maagid, maagikontsentraadid, toorgaas ja töödeldud maagaas, toornafta, kivisüsi.
                     
                  
                        8.
                     
                     
                        Looduses esinevad ained, mida ei ole loetletud punktis 7, kui neid ei ole keemiliselt modifitseeritud, välja arvatud juhul, kui nad vastavad direktiivis 67/548/EMÜ esitatud ohtlikuks aineks liigitamise kriteeriumidele või kui nad on püsivad, bioakumuleeruvad ja mürgised või väga püsivad ja väga bioakumuleeruvad vastavalt XIII lisas esitatud kriteeriumidele või kui neid on vähemalt kahel eelmisel aastal nimetatud artikli 59 lõike 1 kohaselt kui aineid, mis põhjustavad samaväärset ohtu kui artikli 57 punktis f kirjeldatud ained.
                     
                  
                        9.
                     
                     
                        Järgmised looduslikust allikast saadud ained, kui neid ei ole keemiliselt modifitseeritud, välja arvatud ained, mis vastavad direktiivis 67/548/EMÜ esitatud ohtlikuks aineks liigitamise kriteeriumidele, jättes kõrvale ained, mis on liigitatud üksnes tuleohtlikuks (R10), nahka ärritavaks (R38) või silmi ärritavaks (R36), välja arvatud juhul, kui nad on püsivad, bioakumuleeruvad ja mürgised või väga püsivad ja väga bioakumuleeruvad vastavalt XIII lisas esitatud kriteeriumidele või kui neid on vähemalt kahel eelmisel aastal nimetatud artikli 59 lõike 1 kohaselt kui aineid, mis põhjustavad samaväärset ohtu kui artikli 57 punktis f kirjeldatud ained:
                        taimsed rasvad, taimeõlid, taimsed vahad; loomsed rasvad, loomsed õlid, loomsed vahad; C6–24-rasvhapped ja nende kaalium-, naatrium-, kaltsium- ja magneesiumsoolad; glütserool.
                     
                  
                        10.
                     
                     
                        Järgmised ained, kui neid ei ole keemiliselt modifitseeritud:
                        veeldatud naftagaas, loodusliku gaasi kondensaat, protsessigaasid ja nende komponendid, koks, tsemendiklinker, magneesiumoksiid.
                     
                  
                        11.
                     
                     
                        Järgmised ained, kui need ei vasta direktiivis 67/548/EMÜ esitatud ohtlikuks aineks liigitamise kriteeriumidele ja eeldusel, et nad ei sisalda kõnealustele kriteeriumidele vastavaid koostisaineid kontsentratsioonis, mis ületab direktiivis 1999/45/EÜ esitatud madalaimat kohaldatavat kontsentratsioonipiiri või direktiivi 67/548/EMÜ I lisas esitatud kontsentratsioonipiire; vastasel korral peab olema teaduslike katseandmetega veenvalt tõendatud, et kõnealused koostisained on keskkonnas kättesaamatud kogu aine elutsükli jooksul, ning andmete kohta peab olema tõendatud, et need on õiged ja usaldusväärsed:
                        klaas, keraamilised fritid.
                     
                  
                        12.
                     
                     
                        Kompost ja biogaas.
                     
                  
                        13.
                     
                     
                        Vesinik ja hapnik.”